CELEX: 62018CN0008
Language: ro
Date: 2018-01-03 00:00:00
Title: Cauza C-8/18: Cerere de decizie preliminară introdusă de Vilniaus apygardos teismas (Lituania) la 3 ianuarie 2018 – TE, UD, YB, ZC/Luminor Bank AB

30.4.2018   
            
            
               RO
            
            
               Jurnalul Oficial al Uniunii Europene
            
            
               C 152/2
            
         Cerere de decizie preliminară introdusă de Vilniaus apygardos teismas (Lituania) la 3 ianuarie 2018 – TE, UD, YB, ZC/Luminor Bank AB
   (Cauza C-8/18)
   (2018/C 152/03)
   Limba de procedură: lituaniana
   
      Instanța de trimitere
   
   Vilniaus apygardos teismas
   
      Părțile din procedura principală
   
   
      Reclamanți: TE, UD, YB, ZC
   
      Pârâtă: Luminor Bank AB
   
      Întrebările preliminare
   
   
               1)
            
            
               O persoană fizică ce a achiziționat, înainte de data de 1 noiembrie 2007 menționată la articolul 70 din Directiva 2004/39/CE (1), un instrument financiar derivat de la o bancă, folosind fonduri împrumutate de la aceeași bancă, pe baza unor garanții constituite în favoarea băncii, trebuie considerată consumator în conformitate cu dreptul Uniunii, în condițiile în care articolul 3 alineatul (3) litera (d) din Directiva 2011/83/UE (2) privind drepturile consumatorilor prevede că această directivă nu se aplică contractelor „referitoare la servicii financiare”?
            
         
               2)
            
            
               O persoană fizică ce a achiziționat, înainte de data de 1 noiembrie 2007 menționată la articolul 70 din Directiva 2004/39/CE, un instrument financiar derivat de la o bancă, folosind fonduri împrumutate de la aceeași bancă, pe baza unor garanții constituite în favoarea băncii, trebuie considerată client de retail și investitor individual în instrumente financiare în sensul dreptului Uniunii și, într-o astfel de situație, trebuie aplicate dispozițiile de drept al Uniunii care instituie obligații de informare a consumatorilor și care interzic conflictele de interese în cazul în care o bancă oferă și vinde un instrument financiar, respectiv dispozițiile Directivei 2003/6/CE (3), ale Directivei 2003/71/CE (4), ale Directivei 2001/34/CE (5), ale Regulamentului (CE) nr. 809/2004 (6), ale Directivei MiFID II (7), precum și alte norme de drept al Uniunii care protejează drepturile consumatorilor de servicii financiare?
            
         
               3)
            
            
               Directiva 2003/6/CE a Parlamentului European și a Consiliului din 28 ianuarie 2003 privind utilizările abuzive ale informațiilor confidențiale și manipulările pieței (abuzul de piață) trebuie interpretată în sensul că omisiunea de a dezvălui faptul că furnizorul de instrumente financiare nu este autorizat să presteze serviciul financiar respectiv, omisiunea de a dezvălui informații esențiale într-un prospect și în suplimentul prospectului, precum și un potențial conflict de interese în care se află furnizorul instrumentului financiar pot avea, în cadrul încheierii unui contract având ca obiect un instrument financiar, un efect direct (într-o anumită direcție) asupra prețului instrumentelor financiare în discuție, cealaltă parte contractuală dobândind astfel dreptul de a solicita anularea sau modificarea contractelor respective sau repararea prejudiciului suferit?
            
         
      (1)  Directiva 2004/39/CE a Parlamentului European și a Consiliului din 21 aprilie 2004 privind piețele instrumentelor financiare, de modificare a Directivelor 85/611/CEE și 93/6/CEE ale Consiliului și a Directivei 2000/12/CE a Parlamentului European și a Consiliului și de abrogare a Directivei 93/22/CEE a Consiliului (JO 2004, L 145, p. 1, Ediție specială, 06/vol. 8, p. 247).
   
      (2)  Directiva 2011/83/UE a Parlamentului European și a Consiliului din 25 octombrie 2011 privind drepturile consumatorilor, de modificare a Directivei 93/13/CEE a Consiliului și a Directivei 1999/44/CE a Parlamentului European și a Consiliului și de abrogare a Directivei 85/577/CEE a Consiliului și a Directivei 97/7/CE a Parlamentului European și a Consiliului (JO 2011, L 304, p. 64).
   
      (3)  Directiva 2003/6/CE a Parlamentului European și a Consiliului din 28 ianuarie 2003 privind utilizările abuzive ale informațiilor confidențiale și manipulările pieței (abuzul de piață) (JO 2003, L 96, p. 16, Ediție specială, 06/vol. 5, p. 210).
   
      (4)  Directiva 2003/71/CE a Parlamentului European și a Consiliului din 4 noiembrie 2003 privind prospectul care trebuie publicat în cazul unei oferte publice de valori mobiliare sau pentru admiterea valorilor mobiliare la tranzacționare și de modificare a Directivei 2001/34/CE (JO 2003, L 345, p. 64, Ediție specială, 06/vol. 7, p. 23).
   
      (5)  Directiva 2001/34/CE a Parlamentului European și a Consiliului din 28 mai 2001 privind admiterea valorilor mobiliare la cota oficială a unei burse de valori și informațiile care trebuie publicate cu privire la aceste valori mobiliare (JO 2001, L 184, p. 1, Ediție specială, 06/vol. 4, p. 43).
   
      (6)  Regulamentul (CE) nr. 809/2004 al Comisiei din 29 aprilie 2004 de punere în aplicare a Directivei 2003/71/CE a Parlamentului European și a Consiliului în ceea ce privește informațiile conținute în prospecte, structura prospectelor, includerea de informații prin trimiteri, publicarea prospectelor și difuzarea comunicatelor cu caracter publicitar (JO 2004, L 149, p. 3, Ediție specială, 06/vol. 7, p. 60).
   
      (7)  Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (JO 2014, L 173, p. 349).